陳曾熙

陳曾熙，原籍廣東順德，係香港大型地產商恆隆集團嘅創辦人兼首任董事長，陳啟宗、陳樂宗嘅爸爸，陳曾熙家族主要成員。

生平
陳曾熙嘅家庭富有，喺二戰之前，留學日本，攻讀土木工程。之後，任職伍宜孫家族嘅永隆集團，負責外匯、樓宇按揭等。喺1950年代初，自立大隆地產。其中細佬陳曾燾嚟到香港幫阿哥發展，外包政府及其他地產發展商嘅建築項目。陳曾熙喺1960年9月13號創立恒隆集團，並喺1960年代初贏得同政府換地權益，早前買咗九龍荔園毗鄰嘅九華徑山地，興建瑪嘉烈醫院，所以交換得何文田發展恆信園，獲利甚豐。喺1970年代初期，陳曾熙致力業務多元化，由日本引入乾洗，及經營石油氣、停車場、金融、保險等。1972年帶領恒隆上市。1977年，發展九龍灣德福花園以及淘大花園，其後1984年興建康山花園、康怡花園等。1985年，陳曾熙發現身患重病，即深居簡出，並曾經到外國求醫。1986年初病發入住伊利沙伯醫院，3月8號病逝，終年63歲。3月10號上午出殯，隨即火葬。陳曾熙遺下一妻三子，家屬遵照遺願設立「陳曾熙紀念基金」以培養後進，遺產由舊屬殷尚賢當基金信托人。

晨興集團係其中兩個仔陳啟宗、陳樂宗創辦，係一間集創投、地產等多元事業嘅企業。

2014年9月，陳啟宗、陳樂宗兄弟以晨興基金會名義向哈佛大學捐贈3.5億美元，捐贈金額創下哈佛大學單筆捐贈紀錄。為紀念陳曾熙，接受贈款嘅哈佛公共衛生學院改名為。

香港生意人
類:祖籍順德
類:香港有錢人
曾熙
恒隆集團